CELEX: 62014CA0285
Language: el
Date: 2015-06-04 00:00:00
Title: Υπόθεση C-285/14: Απόφαση του Δικαστηρίου (δέκατο τμήμα) της 4ης Ιουνίου 2015 [αίτηση του Cour de cassation (Γαλλία) για την έκδοση προδικαστικής αποφάσεως] — Directeur général des douanes et droits indirects, Directeur régional des douanes et droits indirects d'Auvergne κατά Brasserie Bouquet SA (Προδικαστική παραπομπή — Φορολογία — Οδηγία 92/83/ΕΟΚ — Ειδικοί φόροι κατανάλωσης — Μπίρα — Άρθρο 4 — Μικρά ανεξάρτητα ζυθοποιεία — Μειωμένος συντελεστής ειδικού φόρου κατανάλωσης — Προϋποθέσεις — Παραγωγή χωρίς άδεια εκμεταλλεύσεως — Παραγωγή σύμφωνα με μέθοδο παρασκευής ανήκουσα σε τρίτο και χρησιμοποιούμενη με την άδειά του — Άδεια χρήσεως σημάτων του εν λόγω τρίτου)

20.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 236/18
            
         Απόφαση του Δικαστηρίου (δέκατο τμήμα) της 4ης Ιουνίου 2015 [αίτηση του Cour de cassation (Γαλλία) για την έκδοση προδικαστικής αποφάσεως] — Directeur général des douanes et droits indirects, Directeur régional des douanes et droits indirects d'Auvergne κατά Brasserie Bouquet SA
   (Υπόθεση C-285/14) (1)
   
   ((Προδικαστική παραπομπή - Φορολογία - Οδηγία 92/83/ΕΟΚ - Ειδικοί φόροι κατανάλωσης - Μπίρα - Άρθρο 4 - Μικρά ανεξάρτητα ζυθοποιεία - Μειωμένος συντελεστής ειδικού φόρου κατανάλωσης - Προϋποθέσεις - Παραγωγή χωρίς άδεια εκμεταλλεύσεως - Παραγωγή σύμφωνα με μέθοδο παρασκευής ανήκουσα σε τρίτο και χρησιμοποιούμενη με την άδειά του - Άδεια χρήσεως σημάτων του εν λόγω τρίτου))
   (2015/C 236/25)
   Γλώσσα διαδικασίας: η γαλλική
   
      Αιτούν δικαστήριο
   
   Cour de cassation
   
      Διάδικοι στην υπόθεση της κύριας δίκης
   
   Directeur général des douanes et droits indirects, Directeur régional des douanes et droits indirects d'Auvergne
   
      κατά
   
   Brasserie Bouquet SA
   
      Διατακτικό
   
   Προκειμένου να εφαρμοστεί ο μειωμένος συντελεστής του ειδικού φόρου κατανάλωσης για την μπίρα, η προϋπόθεση του άρθρου 4, παράγραφος 2, της οδηγίας 92/83/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στην αλκοόλη και τα αλκοολούχα ποτά, κατά την οποία το ζυθοποιείο δεν πρέπει να λειτουργεί βάσει άδειας εκμεταλλεύσεως, δεν πληρούται σε περίπτωση που το οικείο ζυθοποιείο παρασκευάζει μπίρα βάσει συμφωνίας με την οποία του επιτρέπεται να χρησιμοποιεί σήματα και μέθοδο παρασκευής που ανήκουν σε τρίτο.
   
      (1)  ΕΕ C 261 της 11.8.2014.